《次陈沧洲重阳韵》
明代·张渊

置却功名土苴间，沧洲长与白鸥闲。
到门秋水当天坐，绕屋芦花带雪关。
明月满川惟载鹤，清江一笛正看山。
只惭碌碌东西者，赢得流年损壮颜。

作者简介：浙江归安人，字子静，号梦鹤，改梦坡。出身农家。十四岁为塾师，出所为诗歌以示人，吴兴诗人丘大祐、唐惟勤相顾叹服。为文数千言立就，文章议论，或有慨于心，辄抗声恸哭。卒年五十八。